JY LEES NOU Klapper-en-amandelpoeding
Hierdie besonderse poeding vorm 'n klapper-en-amandel-sponslaag bo-op, met 'n romerige, dik vlalaag onder in die bak. Wees versigtig om die poeding nie te lank te bak nie, anders kan dit droog wees.
250 ml klapper, liggies gerooster
100 ml gemaalde amandels (of amandelmeel)
Voorverhit die oond tot 180 °C en smeer 'n oondvaste bak met 'n bietjie gesmelte botter. Plaas die suiker, koekmeel, sout, bakpoeier, klapper en gemaalde amandels (of amandelmeel) in 'n mengbak en roer dit tot goed gemeng.
Klits die eiers, botter, amandelgeursel en melk in 'n ander bak tot goed gemeng en voeg by die droë bestanddele. Meng goed. Giet die beslag in die voorbereide bak en sprinkel die gevlokte amandels oor.
Bak vir ongeveer 50 minute, of tot die poeding liggoudbruin bo-op en ferm binne-in is. Haal die poeding uit die oond en laat staan vir 10 minute voor dit opgeskep word. Sit voor met vla of geklopte room.